František Trstenský

prof. ThDr. PaedDr. SSLic. František Trstenský, PhD. (* 13. marec 1973, Trstená) je katolícky kňaz Spišskej diecézy, vysokoškolský profesor, odborník na biblické vedy, teológ a publicista. V súčasnosti je  farárom vo farnosti Kežmarok, rektorom tamojšej Baziliky svätého Kríža, dekanom Kežmarského dekanátu a dekanom – moderátorom Podtatranských dekanátov Kežmarok, Poprad a Spišský Štiavnik. Ako vysokoškolský profesor zároveň prednáša v Kňazskom seminári v Spišskej Kapitule - Spišskom Podhradí, kde je spolugarantom študijného odboru katolícka teológia. V Spišskej diecéze je členom Kňazskej rady, Liturgickej komisie a Komisie pre posvätné rády a ministériá. Je autorom množstva literatúry predovšetkým s biblickým zameraním. Žilinský samosprávny kraj udelil prof. Trstenskému v roku 2019 Pamätnú plaketu za šírenie poznatkov o Biblii medzi mladými ľuďmi. Je hosťom v reláciách katolíckej televízie Lux a katolíckeho rádia Lumen najmä s biblickou tematikou. Na webstránke farnosti Kežmarok pravidelne zverejňuje svoje podcasty Kairos a Laudate Dominum.

Životopis 
Rodák z Oravy pochádza z Medvedzia, ktoré je v súčasnosti mestskou časťou Tvrdošína. Po absolvovaní Gymnázia Martina Hattalu v Trstenej pokračoval v rokoch 1991 – 1997 v štúdiu na Teologickom inštitúte v Spišskej Kapitule – Spišskom Podhradí, ktorý bol v tom čase súčasťou Univerzity Komenského. Kňazskú vysviacku prijal 21. júna 1997 vo Farskom kostole Najsvätejšej Trojice v Tvrdošíne z rúk biskupa Mons. Andreja Imricha a stal sa kňazom pre Spišskú diecézu.

Krátky čas pôsobil ako kaplán v Spišských Vlachoch (júl – september 1997) a potom tri roky ako kaplán v Dolnom Kubíne (október 1997 – jún 2000). Odtiaľ odišiel na ďalšie štúdiá do zahraničia, ktoré v rokoch 2000 – 2004 absolvoval v Jeruzaleme so zameraním na biblické vedy a archeológiu. Študoval na Fakulte biblických vied a archeológie  (Studium Biblicum Franciscanum). Išlo predovšetkým o štúdium biblických jazykov (hebrejčina, gréčtina, aramejčina), ďalších semitských jazykov (sýrština, akadština), metód exegézy Starého a Nového zákona, biblickej exegézy a teológie Starého a Nového zákona a biblickej archeológie, keď okrem Izraela absolvoval archeologické exkurzie v Egypte, Jordánsku a na Sinaji. Jeden rok prednášok absolvoval taktiež na École biblique et archéologique francaise de Jérusalem, kde študoval ugaritský jazyk, Knihu proroka Jeremiáša, kumránske zvitky a archeológiu lokality Kumránu. Licenciátsku prácu z biblických vied napísal na tému: Exegeticko-teologická analýza Dt 30, 1 – 10. Jeho školiteľom bol Pierbattista Pizzaballa, ktorý je v súčasnosti arcibiskupom a patriarchom Latinského patriarchátu Svätej zeme. Medzi jeho profesorov patrili napr. Michele Piccirillo, Alviero Niccacci, Pietro Kaswalder, Claudio Bottini, Frédéric Manns, Marcello Buscemi, Jean-Baptiste Humbert, Jean-Michel de Tarragon, Émile Puech a ďalší. Do Izraela opakovane prichádza predovšetkým za štúdiom a spoznávaním biblických miest.

Po návrate na Slovensko začal od roku 2004 učiť ako odborný asistent na Teologickom inštitúte v Spišskom Podhradí. Doktorát z katolíckej teológie so zameraním na Sväté písmo získal v Krakove v roku 2006 na terajšej Pápežskej univerzite Jána Pavla II. (predtým Pápežská teologická akadémia). Dizertačnú prácu napísal na tému: „Zmluva v krajine Moab  Dt 29-30“. V roku 2008 habilitoval na docenta v odbore katolícka teológia na Teologickej fakulte v Košiciach, ktorá je súčasťou Katolíckej univerzite v Ružomberku. Témou jeho habilitačnej práce bolo: „Rozumieť Matúšovmu evanjeliu“. V roku 2015 bol menovaný za vysokoškolského profesora v odbore katolícka teológia. Prednáša novozákonné evanjeliá, Pavlove listy a biblickú gréčtinu.

V rokoch 2011 až 2014 bol prodekanom Teologickej fakulty Katolíckej univerzity v Ružomberku so zodpovednosťou za oblasť organizácie zahraničných mobilít. V rokoch 2014 až 2018 bol prorektorom pre zahraničné vzťahy Katolíckej univerzity v Ružomberku. V rokoch 2016 až 2019 bol členom predsedníctva Federácie katolíckych univerzít Európy (FUCE).

V roku 2016 kázal na Trnavskej november na tému: Náboženské poznanie ako predpoklad výchovy mladého človeka k milosrdenstvu.

Diecézny biskup Štefan Sečka vymenoval 2. júna 2020 Františka Trstenského za farára v Kežmarku, rektora tamojšej Baziliky svätého Kríža, dekana Kežmarského dekanátu a dekana – moderátora Podtatranských dekanátov (Kežmarok, Poprad a Spišský Štiavnik).

Činnosť 
Je členom viacerých domácich a zahraničných biblických a teologických združení. Odbornej i laickej verejnosti je známy početnými publikáciami s biblickým zameraním. Spolupracuje s rádiom Lumen a televíziou LUX pri príprave relácií s biblickou tematikou. Od roku 2020 publikuje každý týždeň novú epizódu svojho vlastného podcastu, ktorý nesie názov KAIROS a ponúka v ňom zamyslenia na témy Svätého písma, tajomstiev viery a Cirkvi.

Spolupodieľa sa na vydávaní časopisu Nové Horizonty, časopisu pre teológiu, kultúru a spoločnosť a pôsobí v redakčnej rade biblického časopisu Studia biblica slovaca. V rámci Spišskej diecézy pracuje predovšetkým v oblasti šírenia poznania Svätého písma a biblického apoštolátu. Z poverenia diecézneho biskupa je cenzorom pre literatúru s biblickým zameraním. Už niekoľko rokov odborne a tematicky garantuje organizovanie Biblickej olympiády pre žiakov základných a stredných škôl a stojí za vznikom podujatia „Noc čítania Biblie“, ktoré pre farnosti a školy organizuje  Katolícke pedagogické a katechetické centrum. Je jedným z autorov tém pre Národné stretnutie mládeže v Poprade (P15) a v Prešove (P18). Od roku 2019 je členom Liturgickej komisie Spišskej diecézy a členom Komisie pre posvätné rády a ministériá Spišskej diecézy.

Absolvoval viaceré zahraničné pobyty, predovšetkým na University of Notre Dame (Indiana, USA) a Saint John's University (Minnesota, USA). Z moderných jazykov ovláda anglický, taliansky, francúzsky a poľský jazyk. Ďalej ovláda biblickú hebrejčinu, biblickú gréčtinu a cirkevnú latinčinu.

Štúdium 
2. júna 2015 - prezident Slovenskej republiky Andrej Kiska vymenoval Františka Trstenského za profesora v odbore katolícka teológia (prof.)
2008 – Teologická fakulta Katolíckej univerzity v Ružomberku (doc.)
2007 – Pedagogická fakulta Katolíckej univerzity v Ružomberku (PaedDr.)
2004 – 2006 – Papieska Akademia Teologiczna, Krakov (ThDr.,PhD.)
2003 – 2004 – École biblique et archéologique française de Jérusalem, Jeruzalem (doktorandské štúdium)
2000 – 2003 – Facolta delle Scienze Bibliche e Archeologia, Jeruzalem (SSLic.)
1991 – 1997 – Univerzita Komenského, Teologický inštitút v Spišskom Podhradí (Mgr.)

Prednáškové a výskumné pobyty 
 Univerzita v Ľubľane, Slovinsko (Erasmus - prednášky, apríl 2016)
 Teologický inštitút v Rige, Lotyšsko (afiliované pracovisko Pápežskej Lateránskej univerzity) (Prednášky z Nového zákona a bibl. archeológie, 1.9. 4. 2014)
 Saint John's University, USA (výsk. pobyt, 5. november 2013 - 28. február 2014)
 University of Notre Dame, USA (výsk. pobyt, 29. 7.- 29. 8. 2013)
 École biblique et archéologique francaise de Jeruzalem, Izrael (výsk. pobyt, 1.30. 9. 2012)
 Teologický inštitút v Rige, Lotyšsko (afiliované pracovisko Pápežskej Lateránskej univerzity) (Prednášky z Nového zákona a bibl. archeológie, 4.8. 4. 2011; 25.30. 10. 2011; 18.22. 3. 2013) 
 University of Notre Dame, USA (výsk. pobyt, 1.30. 6. 2011; 2. 5.3. 6. 2012)
 Univerzita v Ľubľane, Slovinsko (Erasmus - prednášky, marec 2012)
 University of Edinburgh, Škótsko (výsk. pobyt, august-október 2009)
 Aristotle University of Thessaloniki, Grécko (Kurz modernej gréčtiny a gréckej kultúry, 5.31. 7. 2009)
 Katholieke Universiteit, Leuven, Belgicko (Erazmus - prednášky, 27. 1.10. 2. 2008)

Pôsobenie 
 od roku 2020 – farár vo farnosti Kežmarok, rektor tamojšej Baziliky svätého Kríža, dekan Kežmarského dekanátu a dekan – moderátor Podtatranských dekanátov Kežmarok, Poprad a Spišský Štiavnik
v rokoch 2016 – 2019 - člen predsedníctva Federácie katolíckych univerzít Európy (FUCE)
 od roku 2015 – profesor v odbore katolícka teológia
 v rokoch 2014 – 2018 – prorektor pre zahraničné vzťahy Katolíckej univerzity v Ružomberku
 v rokoch 2011 – 2014 – prodekan pre mobility a rozvoj na Teologickej fakulte Katolíckej univerzity v Ružomberku (TF KU)
 v rokoch 2008 – 2015 – docent na Katedre histórie a biblických vied na TF KU
 v rokoch 2004 – 2009 – odborný asistent na TF KU (Katedra biblických vied a archeológie)
 od roku 2007 – člen The Catholic Biblical Association of America
 od roku 2007 – člen Slovenskej sekcie európskej spoločnosti pre katolícku teológiu a  člen Slovenskej spoločnosti pre katolícku teológiu
 od roku 2006 – člen Society of Biblical Literature (USA)
 od roku 2005 – člen redakčnej rady Studia biblica slovaca

Dielo 
A šiel za ním po ceste. Liturgický rok s Evanjeliom podľa Marka. Kežmarok 2020, ISBN 978-80-89701-51-3
Vznešenejšia cesta. Pavlova cesta lásky. Rok vydania 2020. Elektronická verzia knihy. Dostupná TU.
Štyri evanjeliá, jeden Kristus. Kežmarok 2020, ISBN 978-80-89701-45-2
Rozprávaj mi o Biblii. Kežmarok 2019, ISBN 978-80-89701-38-4
Mária z Nazareta - Matka môjho Pána. Kežmarok 2019, ISBN 978-80-89701-37-7
Spoluautor: Dôležitosť čitateľa v biblickej interpretácii. Ružomberok 2018, ISBN 978-80-561-0585-6
Blahoslavený, kto číta, aj tí, čo počúvajú. Biblická apokalyptika a Jánova apokalypsa. Ružomberok 2018. ISBN 978-80-561-0571-9
Vezmi a čítaj. Sedem pravidiel čítania Svätého písma. Ružomberok 2017. ISBN 978-80-561-0525-2
 O Svätom písme, tajomstvách viery a Cirkvi. Ružomberok 2017. ISBN 978-80-561-0463-7
 Otčenáš. Súhrn celého evanjelia. Ružomberok 2017, ISBN 978-80-561-0426-2
 Vianoce podľa Svätého písma. Ružomberok 2016, ISBN 978-80-561-0385-2
 Ježišove blahoslavenstvá. Ružomberok 2016, ISBN 978-80-561-0340-1
 Spoluautor: Úvod do katolíckych listov Nového zákona. Ružomberok 2015, ISBN 978-80-561-0303-6
 Eséni, Kumrán a zvitky od Mŕtveho mora. Ružomberok 2015, ISBN 978-80-561-0268-8
 Ježišove podobenstvá. Biblicko-spirituálny pohľad. Ružomberok 2015, ISBN 978-80-89120-45-1
 Pavlove pastorálne listy. Exegeticko-teologická analýza., Ružomberok, 2015, ISBN 978-80-89120-44-4
Múdrosť, ktorá hľadá Boha. Náčrt biblickej múdroslovnej literatúry., Ružomberok, 2014, ISBN 978-80-89120-42-0
 
 Prvý a Druhý list Solúnčanom. Exegeticko-teologická analýza, Ružomberok, 2013, ISBN 978-80-89120-39-0
 Pavlove listy z väzenia. Exegeticko-teologická analýza, Svit, 2012, ISBN 978-80-89120-36-9
 Život apoštola Pavla, Svit, 2011, ISBN 978-80-89120-33-8
 Il fenomeno sociale d'Israele nel suo contesto vicino orientale, Roma, Aracne Editrice 2010, ISBN 978-88-548-3176-6
 Komentár k Jakubovmu listu, Svit, 2010, ISBN 978-80-89120-25-3
 Amare il Signore per vivere. Studio esegetico di Dt 30,1-10, Roma, Aracne Editrice 2009, ISBN 978-88-548-2607-6
 Kumrán a jeho zvitky, Svit, 2009, ISBN 978-80-89120-16-1
 Rozumieť Matúšovmu evanjeliu, Svit, 2008, ISBN 978-80-89120-16-1
 Svätý Pavol z Tarzu, Bratislava, 2008, ISBN 978-80-8074-080-1
 Svet Nového zákona, Svit, 2008, ISBN 978-80-89120-17-8
 Na ceste do Damasku, Svit, 2007, ISBN 978-80-89120-09-3
 Kniha žalmov, PF KU, Ružomberok, 2007, ISBN 978-80-8084-202-4
Aby si poznal spoľahlivosť učenia. Úvod do Nového zákona, Svit, 2006, ISBN 80-89120-08-3

Referencie

Externé odkazy 
 osobná stránka
 blog na www.sme.sk

Slovenskí teológovia
Slovenskí publicisti
Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Absolventi Katolíckej univerzity v Ružomberku
Osobnosti z Tvrdošína
Slovenskí rímskokatolícki kňazi